סוס מלחמה (סרט)

סוס מלחמה (באנגלית: War Horse) הוא סרט בריטי-אמריקאי של אולפני דרימוורקס בבימויו של סטיבן ספילברג משנת 2011. הסרט הוא עיבוד קולנועי למחזה של מייקל מורפורגו, אשר מבוסס על ספר הילדים שלו "סוס מלחמה" שפורסם בבריטניה בשנת 1982. יצא לאקרנים בישראל ב-12 בינואר 2012. כיוון שהסרט מסווג לצפייה לכל המשפחה, הוא אינו מכיל מראות קשים לצפייה, למרות שעיקר עיסוקו במלחמה. הסרט נסוב אודות החברות בין צעיר בריטי בשם אלברט (ג'רמי אירווין) לבין הסוס שלו, ג'ואי. הקשר ביניהם נקטע כאשר ג'ואי נמכר לצבא כדי להוביל מערכות נשק במלחמת העולם הראשונה. למרות שאלברט צעיר מכדי להתגייס לצבא, הוא מחליט לנסוע לצרפת ולהתגייס כדי להציל את הסוס. הסרט, שהיה מועמד לשישה פרסי אוסקר בשנת 2012, הוא מעין מחווה לשמונה מיליון סוסים שנהרגו במהלך מלחמת העולם הראשונה. הוא צולם בבריטניה, בתקציב של 66 מיליון דולר. הדמויות המרכזיות בעלילה הם אלברט, נער החווה הרגיש שגר עם אביו ואימו הזקנים, הקשור מאוד לג'ואי הסוס שלו. תחילת העלילה בכפר קטן באנגליה לפני מלחמת העולם הראשונה. איכר זקן, מעורער בנפשו ושיכור, קונה סוס למטרות עבודה. סוסתו הקודמת - זואי, כבר מבוגרת ואינה יכולה לעבוד בשדות. כאשר ג'ואי מגיע לחווה והאיכר מבין שעשה טעות בכך שקנה סוס שאינו מאולף ואין ביכולתו לחרוש את השדה. במידה ולא יוכל לחרוש את השדה לא יהיה לאיכר ולמשפחתו אוכל ופרנסה. בנו בן ה-14 אלברט נקשר לסוס, הוא בוחר לו את השם- ג'ואי. בספר ג'ואי מתאר את הפחד שלו מאביו של אלברט. ביום מן הימים אביו משתכר ומחליט להיפטר מהסוס. שניות לפני שאביו רוצח את ג'ואי אלברט מתחנן ומבטיח שהוא יאלף את ג'ואי והם יצליחו לחרוש את השדה ולמלא את משימות המשק. לבסוף אחרי קשיים רבים אלברט מצליח לעשות זאת. הוא רוכב עליו שעות במרחבי השדות ומאלף אותו למלא משימות במשק, כדי לרצות את אביו קשה המזג, פן יפריד ביניהם. בין אלברט לג'ואי נקשר קשר עז, אבל האיכר עדיין צריך כסף. המלחמה לוחצת, המיסים עולים ולמשפחה אין כסף. הממשלה הבריטית מגייסת סוסים וחיילים. אביו של אלברט מקבל החלטה קשה ובזריחת השמש הוא מוכר את ג'ואי לממשלה, אלברט נאלץ להיפרד, בצער קורע לב, מג'ואי, שמועלה לספינה, חוצה את התעלה האנגלית ומגיע לשדות הקטל בפלנדריה ובצרפת. בארבע השנים הבאות חווה ג'ואי על בשרו, תרתי משמע, את מוראות המלחמה. מסוס בשירות חיל הפרשים הוא נהפך לבהמת משא שגוררת תותחים וקרונות. אמילי - ילדה צרפתייה (סלין באקנס), מוצאת אותו יחד עם סוס נוסף ומחביאה אותם בטחנת קמח, הגרמנים מגיעים לביתה ומנסים לקחת את הסוסים אבל היא מתנגדת ומשלמת על כך בחייה. הוא נפצע מגדר תיל, בשטח ההפקר, נופל בידי הגרמנים שמשתמשים בו למשימות דומות ומצליח באורח נס לשרוד בכל הסכנות. באותו זמן אלברט, שמתקשה לשאת בנטל הפרידה, בורח מחוות הוריו, מזייף את גילו ויוצא לחזית. לא כדי להילחם בגרמנים, לא כדי להיות חייל גיבור ולא למען "המלך והמדינה", אלא כדי להתאחד עם ג'ואי, סוסו האהוב. לבסוף אלברט מאבד את ראייתו בעין אחת וראייתו בעין השנייה ירודה כתוצאה מגז רעיל. הוא שומע שמועות על "סוס הפלא" שנמצא באופן מיסטי בשטח ההפקר לא רחוק ממנו, הוא מבקש ממפקדו שישחרר אותו אך המפקד דורש תשלום בעבור שחרורו ותשלום עבור הסוס שנמצא (ג'ואי). אלברט מאבד תקווה אך חברי פלוגתו מרוקנים את כיסיהם מכל דברי הערך והכסף ומביאים לאלברט, הסכום אינו מספיק לקניית הסוס משום שסבה של אמילי קונה אותו, הסוס הוא הזיכרון היחיד שיש לו מנכדתו שכאמור נרצחה בניסיון להגן עליו, ואז מחליט סבה של אמילי לתת את הסוס לאלברט כי "זה מה שנכדתי הייתה רוצה" וככה מתאחדים אלברט וסוסו 'ג'ואי'. הם חוזרים ביחד בחזרה לחוות הוריו וג'ואי מבלה את שארית חייו עם אלברט. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. אלברט - נער צעיר שגדל בחווה עם 2 הוריו הזקנים. הוא נער רגיש שקשור מאוד לג'ואי, סוסו האהוב. ג'ואי - סוסו של אלברט, נשלח למלחמת העולם הראשונה. עובר תלאות רבות ומחליף ידיים מספר פעמים. אמילי (סלין באקנס) - מוצאת את הסוס ג'ואי במהלך המלחמה. המבקרים תמימי דעים בדרך כלל שהסרט נעשה במיומנות ובכוונה להדמות לסרטים משנות הארבעים, הן בדרך טוויית העלילה והן בצילום מרהיב ובצבעוניות המבהיקה (כולל כמעט ציטוט של סצנה מהסרט "חלף עם הרוח"). אולם הביקורת חלוקה האם לשבח את האומץ לייצר סרט מרגש וחף מציניות בעידן ציני ואת התוצאה העשויה במקצוענות קולנועית או להגדיר את הסרט כקיטשי וסנטימנטלי, "סוחט דמעות" מניפולטיבי, הנעזר לשם כך באמצעים טכניים כמו הפסקול שהלחין ג'ון ויליאמס. את המוזיקה לסרט הלחין וכתב ג'ון ויליאמס, שהלחין את המוזיקה לסרטים רבים של שפילברג. הסרט היה מועמד לפרס אוסקר לסרט הטוב ביותר, לעיצוב אמנותי, לצילום, לפסקול מקורי, לעריכה ולערבול סאונד, אך לא זכה בשום קטגוריה. זכה בפרס מכון הסרטים האמריקאי לסרט הטוב ביותר לשנת 2011. סוס מלחמה (מחזה) סוסים במלחמת העולם הראשונה אתר האינטרנט הרשמי של סוס מלחמה "סוס מלחמה", במסד הנתונים הקולנועיים IMDb (באנגלית) "סוס מלחמה", באתר נטפליקס "סוס מלחמה", באתר AllMovie (באנגלית) "סוס מלחמה", באתר Rotten Tomatoes (באנגלית) "סוס מלחמה", באתר Box Office Mojo (באנגלית) "סוס מלחמה", באתר Metacritic (באנגלית) "סוס מלחמה", באתר אידיבי "סוס מלחמה", באתר Hulu סרטים (באנגלית) "סוס מלחמה", במסד הנתונים הקולנועיים KinoPoisk (ברוסית) Steven Spielberg: 'War Horse is not a war movie', באתר BBC תקציב והכנסות הסרט סוס מלחמה, באתר Box Office Mojo, עודכן בתאריך 18/12/13 למשל ביקרתו של CHRISTOPHER TOOKEY בדיילי מייל הבריטי